da en da nl ca da da de es da da da da da da da da da da da tr da da nb de da da nn nn da nl da da da da de da da da da da da da da da da da da da nl da en da da es nl da
Legetænketank besøger Billund for at se på Playful Working | Billund Kommune
22.8.2022 08:00:00 CEST | Billund Kommune
Det er folk, der arbejder professionelt med leg, som onsdag den 24. august besøger Billund Kommune for at høre mere om kommunens tiltag Playful Working.
Billund Kommune får onsdag den 24. august besøg af medlemmer fra Den Danske Legetænketank. Tænketanken kommer for at se og høre om kommunens erfaringer fra tiltaget Playful Working.
I tiltaget eksperimenterer kommunens ansatte med en legende tilgang til arbejdsopgaver med det formål at finde bedre løsninger til glæde for borgerne og skabe øget trivsel og arbejdsglæde for medarbejderne.
”Vi er stolte over, at Den Danske Legetænketank vil besøge os og tale med os om leg i en professionel sammenhæng. Vi er selv godt i gang med at undersøge en legende tilgang til vores arbejde i Playful Working, så vi ser frem til besøget og til nogle inspirerende og legende snakke,” siger Stephanie Storbank, borgmester i Billund Kommune.
Den Danske Legetænketank arbejder blandt andet med at udbrede en større forståelse af legens muligheder, og medlemmerne består af en række mennesker med professionel interesse i leg. Temaet for besøget er leg i organisationer.
En legende tilgang til arbejdet
Billund Kommune har visionen om Børnenes Hovedstad, der blandt andet handler om at skabe læring gennem leg. Derfor har kommunen allerede gang i tiltagene ”Playful Learning” og ”En Legende Tilgang”, som handler om at få legende elementer ind i folkeskoler og dagtilbud for at fremme børnenes læring.
I Playful Working undersøger kommunen, hvordan leg kan oversættes til de voksnes rækker og bidrage til udvikling, kreativitet og arbejdsglæde for medarbejderne.
Det handler om, hvordan medarbejderne oplever at begejstres af deres arbejde, hvornår de kan eksperimentere med nye løsninger, hvor de oplever at arbejdet er meningsfuldt, og hvornår medarbejderne er aktivt deltagende og socialt involveret, som også er de fem kendetegn ved en god leg.
”Det drejer sig om at skabe et udviklende og spændende arbejdsmiljø for den enkelte medarbejder, og legens egenskaber er gode pejlemærker for det,” siger Stephanie Storbank, borgmester i Billund Kommune.
De første tidlige erfaringer fra Playful Working viser, at det blandt andet har haft en stor rolle i rekruttering af nye medarbejdere, og arbejdet med de nyeste trivselsmålinger for kommunens ansatte er også blevet grebet an på en legende måde.
Børnenes Hovedstad er en vision, hvor Billund Kommune i samarbejde med LEGO Koncernen arbejder for at gøre Billund til det bedste sted i verden for børn og børnefamilier samt et videncenter for børns leg og læring. Billund Kommunes arbejde for og med børn har betydet, at kommunen har opnået UNICEF’s anerkendelse som landets første og eneste Børnevenlige By og Kommune.
Andreas BjerrePresse- og brandingchef
Direkte: 79 72 72 09
Mobil: 24 92 86 79
Information om Billund Kommune
79 72 72 00https://billund.dk/
Børnenes Hovedstad, en del af Trekantområdet, en af Danmarks bedste erhvervskommuner.
Følg pressemeddelelser fra Billund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Billund Kommune
Nyt mødested slår dørene op midt i Grindsted5.10.2022 08:51:14 CEST | Pressemeddelelse
Et nyt mødested, GrindSTEDET, skal skabe liv og aktivitet i Grindsted bymidte. Det er en blanding af kommunale funktioner og private ildsjæle, der flytter ind som de første allerede fra på tirsdag. De håber, at byens borgere vil være med til at fastlægge fremtiden.
Billunds kommunaldirektør fylder 60 år3.10.2022 11:00:08 CEST | Pressemeddelelse
Kommunaldirektør i Billund Kommune Ole Bladt-Hansen fylder 60 år torsdag den 6. oktober.
Indsamlingen af tekstilaffald er gået over forventet – men en del tøj skulle have gået til genbrugsbutikkerne28.9.2022 12:00:00 CEST | Pressemeddelelse
Der er i løbet af de første tre måneder samlet mere tekstilaffald ind end forventet. Dog er en del af det indsamlede tekstil i så god stand, at det skulle have været afleveret til genbrugsbutikkerne.
Borgere får mere tryghed og selvbestemmelse i hjemmeplejen28.9.2022 08:00:00 CEST | Pressemeddelelse
Hjemmehjælpsmodtagere i Billund Kommune kan se frem til mere tryghed og større indflydelse på den hjælp, de modtager. Det sker, når kommunen sætter gang i et nyt tiltag med mindre teams af medarbejdere og større frihed til at hjælpe på den måde, der giver bedst mening for borgeren.
Genbrugspladserne brænder kun halvt så meget efter ”småt brændbart” er fjernet: Men der er store forskelle mellem pladserne27.9.2022 08:00:00 CEST | Pressemeddelelse
Genbrugspladserne i Billund Kommune har erstattet ”småt brændbart” med ”rest efter sortering”. Siden da er der brændt 44 % mindre affald fra de containere end normalt. Dog er der store forskelle mellem pladserne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022